
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 189
                                                          din 26 noiembrie 2015
privind aprobarea alocării şi decontării cheltuielilor de transport necesare pentru deplasarea Grupului  Coral „Vox Animi” în Austria şi Germania,

în perioada 29 noiembrie - 06 decembrie 2015, pentru reprezentarea României şi a Municipiului Sighişoara, cu ocazia concertelor corale ce vor avea loc, prijeluite de

Ziua Naţională a României şi a sărbatorilor de iarnă
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 27.126/III/19.11.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Ţinând cont de invitaţiile primite de Grupul Coral „Vox Animi” de la Consulatul Român din Munchen și Parohia Sf. Trei Ierarhi din Traunreut – Germania de a  susţine concerte de colinde şi cântece patriotice, în perioada 29 noiembrie – 6 decembrie 2015, în Austria şi Germania pentru comunităţile de români din aceste zone; 

Văzând adresa nr. 10/16.09.2015 a Asociației Corale „Vox Animi”, înregistrată la Municipiul Sighişoara cu nr. 21.655 din 18.09.2015, cu solicitarea acordării unui sprijin financiar pentru acoperirea cheltuielilor necesare deplasării în Austria şi Germania, a Grupului Coral „Vox Animi”, în vederea prezentări unor concerte de colinde şi cântece patriotice cu ocazia Zilei Naţionale a României şi a sărbătorilor de iarnă, pentru comunităţile de români din aceste zone, în perioada 29 noiembrie – 6 decembrie 2015;

Luând în considerare faptul că, Direcţia Economică din cadrul Municipiului Sighişoara a  confirmat existenţa disponibilităţii bugetare, constând în suma de 10.600 lei, ce se poate acorda pentru efectuarea acestei deplasări;

Văzând prevederile Legii nr. 273/2006 privind finanţele publice locale, cu modificările şi completările ulterioare;

Având în vedere Raportul de specialitate cu nr. 27.124/19.11.2015 al Direcţiei Relaţii Publice şi Comunicare, prin care se propune şi se justifică oportunitatea alocării şi decontării cheltuielilor de transport necesare pentru deplasarea Grupului Coral „Vox Animi” al Asociaţiei Corale ,,Vox Animi” Sighişoara, în Austria şi Germania, în perioada 29 noiembrie - 06 decembrie 2015, pentru reprezentarea României şi a Municipiului Sighişoara, cu ocazia concertelor corale ce vor avea loc, prijeluite de Ziua Naţională a României şi a sărbatorilor de iarnă, pentru comunităţile de români din aceste zone, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;  
În temeiul prevederilor art. 36 alin. 6 lit. „a” pct. 4, alin. 9, art. 45 alin. 2 şi a art. 115 alin. 1 lit „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art.1. Se aprobă alocarea şi decontarea din bugetul local a sumei 10.600 pentru suportarea cheltuielilor de transport necesare pentru deplasarea Grupului Coral „Vox Animi” al Asociaţiei Corale ,,Vox Animi” Sighişoara, în Austria şi Germania, în perioada 29 noiembrie - 06 decembrie 2015, pentru 
reprezentarea României şi a Municipiului Sighişoara, cu ocazia concertelor corale ce vor avea loc, prijeluite de Ziua Naţională a României şi a sărbatorilor de iarnă, pentru comunităţile de români din aceste zone, sumă ce va fi achitată, în baza comenzilor şi/sau a contractelor de achiziţii publice încheiate între Municipiul Sighişoara prin intermediul Biroului Achiziţii, Accesare Fonduri Europene şi Management Proiecte cu prestatorii de servicii.

Art.2. Se încredinţează cu ducerea la îndeplinire a prevederilor prezentei hotărâri, Instituţia Primarului Municipiului Sighişoara, Viceprimarul Municipiului Sighişoara, Direcţia Relaţii Publice şi Comunicare, Direcţia Economică, Biroul Achiziţii, Accesare Fonduri Europene şi Management Proiecte, Biroul Juridic şi Asociaţia Corală „Vox Animi”.

Art.3. Prin grija Secretarului Municipiului Sighişoara, prezenta hotărâre va fi comunicată în termenul prevăzut de lege, Instituţia Primarului Municipiului Sighişoara, Prefectului Judeţului Mureş şi se va aduce la cunoştinţă publică prin publicarea pe pagina de Internet la adresa www.sighisoara.org.ro.

PREŞEDINTE DE ŞEDINŢĂ,

  

        Bontea Adrian
  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

1 ex. dos. hotărâri;

1 ex. dos. şedinţă;

1 ex. Instituţia Prefectului - Judeţul Mureş;

1 ex. Instituţia Primarului Municipiului Sighişoara;

1 ex. Viceprimar;

1 ex. Secretar;

1 ex. Direcţia Relaţii Publice şi Comunicare;

1 ex. Direcţia Economică;

1 ex. Biroul Achiziţii, Accesare Fonduri Europene şi Managementul Proiectelor;

1 ex. Biroul Juridic;

1 ex. Asociaţia Corală „Vox Animi”.
11 ex.

T.P.L./F.A.I.

